erhwenkuo/poetry-chinese-zhtw huggingface dataset:
竹
作者：徐夤（唐）

翠染琅玕粉漸開，東南移得會稽栽。遊絲掛處漁竿去，王猷舊宅無人到，抱卻清陰蓋綠苔。
尚書打球，小驄步驟最奇，因有所贈
作者：徐夤（唐）

善價千金未可論，燕王新寄小龍孫。逐將白日馳青漢，桃花雪點多雖貴，全假當場一顧恩。
尚書惠蠟麵茶
作者：徐夤（唐）

武夷春暖月初圓，採摘新芽獻地仙。飛鵲印成香蠟片，分贈恩深知最異，晚鐺宜煮北山泉。
勸酒
作者：徐夤（唐）

休向尊前訴羽觥，百壺清酌與君傾。身同綠樹年年老，醉鄉路與乾坤隔，豈信人間有利名。
斷酒
作者：徐夤（唐）

因論沈湎覺前非，便碎金罍與羽卮。採茗早馳三蜀使，此事十年前已說，匡廬山下老僧知。
憶舊山
作者：徐夤（唐）

澗竹巖雲有舊期，二年頻長鬢邊絲。遊魚不愛金盃水，龍爭虎攫皆閒事，數疊山光在夢思。
溫泉即事
作者：皇甫冉（唐）

天仗星辰轉，霜冬景氣和。樹含溫液潤，山入繚垣多。丞相金錢賜，平陽玉輦過。魯儒求一謁，無路獨如何。
送張南史
作者：皇甫冉（唐）

馬卿工詞賦，位下年將暮。謝客愛雲山，家貧身不閑。風波杳未極，幾處逢相識。富貴人皆變，誰能念貧賤。岸有經霜草，林有故年枝。俱應待春色，獨使客心悲。
廬山歌送至弘法師兼呈薛江州
作者：皇甫冉（唐）

釋子去兮訪名山，禪舟容與兮住仍前。猿啾啾兮怨月，連湘接楚饒桂花，事久年深無杏樹。使君愛人兼愛山，
送薛秀才
作者：皇甫冉（唐）

雖是尋山客，還同慢世人。讀書惟務靜，無褐不憂貧。野色春冬樹，雞聲遠近鄰。郤公即吾友，合與爾相親。
使往壽州淮路寄劉長卿
作者：皇甫冉（唐）

榛草荒涼村落空，驅馳卒歲亦何功。蒹葭曙色蒼蒼遠，日夕煙霜那可道，壽陽西去水無窮。
酬李司兵直夜見寄
作者：皇甫冉（唐）

江城聞鼓角，旅宿複何如。寒月此宵半，春風舊歲餘。徒雲資薄祿，未必勝閒居。見欲扁舟去，誰能畏簡書。
送薛判官之越
作者：皇甫冉（唐）

時難自多務，職小亦求賢。道路無辭遠，雲山並在前。樟亭待潮處，已是越人煙。
同溫丹徒登萬歲樓
作者：皇甫冉（唐）

高樓獨立思依依，極浦遙山合翠微。江客不堪頻北顧，聞道王師猶轉戰，誰能談笑解重圍。
賦得簷燕
作者：皇甫冉（唐）

拂水競何忙，傍簷如有意。翻風去每遠，帶雨歸偏駛。令君裁杏梁，更欲年年去。
送李萬州赴饒州覲省
作者：皇甫冉（唐）

前程觀拜慶，舊館惜招攜。荀氏風流遠，胡家清白齊。川回吳岫失，塞闊楚雲低。舉目親魚鳥，驚心怯鼓鼙。人稀漁浦外，灘淺定山西。無限青青草，王孫去不迷。
送鄒判官赴河南
作者：皇甫冉（唐）

看君發原隰，四牡去皇皇。始罷滄江吏，還隨粉署郎。海沂軍未息，河畔歲仍荒。徵稅人全少，榛蕪虜近亡。所行知宋遠，相隔歎淮長。早晚裁書寄，銀鉤佇八行。
宿淮陰南樓酬常伯能
作者：皇甫冉（唐）

淮陰日落上南樓，喬木荒城古渡頭。浦外野風初入戶，佇立分宵絕來客，煩君步屐忽相求。
送歸中丞使新羅
作者：皇甫冉（唐）

詔使殊方遠，朝儀舊典行。浮天無盡處，望日計前程。暫喜孤山出，長愁積水平。野風飄疊鼓，海雨濕危旌。異俗知文教，通儒有令名。還將大戴禮，方外授諸生。
小江懷靈一上人
作者：皇甫冉（唐）

江上年年春早，津頭日日人行。借問山陰遠近，猶聞薄暮鐘聲。
送唐別駕赴郢州
作者：皇甫冉（唐）

莫歎辭家遠，方看佐郡榮。長林通楚塞，高嶺見秦城。雪向嶢關下，人從郢路迎。翩翩駿馬去，自是少年行。
送魏中丞還河北
作者：皇甫冉（唐）

甯知貴公子，本是魯諸生。上國風塵舊，中司印綬榮。辛勤戎旅事，雪下護羌營。
送李使君赴邵州
作者：皇甫冉（唐）

出送東方騎，行安南楚人。城池春足雨，風俗夜迎神。郢路逢歸客，湘川問去津。爭看使君度，皂蓋雪中新。
寄振上人無礙寺所居
作者：皇甫冉（唐）

戀親時見在人群，多在東山就白雲。獨坐焚香誦經處，深山古寺雪紛紛。
酬李補闕
作者：皇甫冉（唐）

十年歸客但心傷，三徑無人已自荒。夕宿靈臺伴煙月，縱有諫書猶未獻，春風拂地日空長。
故齊王贈承天皇帝輓歌
作者：皇甫冉（唐）

禮盛追崇日，人知友悌恩。舊居從代邸，新隴入文園。鴻寶仙書秘，龍旗帝服尊。蒼蒼松裡月，萬古此高原。
贈恭順皇后輓歌
作者：皇甫冉（唐）

徂謝年方久，哀榮事獨稀。雖殊百兩迓，同是九泉歸。詔使歸金策，神人送玉衣。空山竟不從，寧肯學湘妃。
病中對石竹花
作者：皇甫冉（唐）

散點空階下，閑凝細雨中。那能久相伴，嗟爾殢秋風。
寄鄭二侍禦歸新鄭無礙寺所居
作者：皇甫冉（唐）

何事休官早，歸來作鄭人。雲山隨伴侶，伏臘見鄉親。南畝無三徑，東林寄一身。誰當便靜者，莫使甑生塵。
送廬山人歸林慮山
作者：皇甫冉（唐）

無論行遠近，歸向舊煙林。寥落人家少，青冥鳥道深。白雲長滿目，芳草自知心。山色連東海，相思何處尋。
送榮別駕赴華州
作者：皇甫冉（唐）

直到群峰下，應無累日程。高車入郡舍，流水出關城。草色田家迥，槐陰府吏迎。還將海沂詠，籍甚漢公卿。
送常大夫加散騎常侍赴朔方
作者：皇甫冉（唐）

故壘煙塵後，新軍河塞間。金貂寵漢將，玉節度蕭關。澶漫沙中雪，依稀漢口山。人知竇車騎，計日勒銘還。
送王翁信還剡中舊居
作者：皇甫冉（唐）

海岸耕殘雪，溪沙釣夕陽。客中何所有，春草漸看長。
酬張繼
作者：皇甫冉（唐）

悵望南徐登北固，迢遙西塞恨東關。落日臨川問音信，寒潮唯帶夕陽還。
送柳八員外赴江西
作者：皇甫冉（唐）

岐路窮無極，長江九派分。行人隨旅雁，楚樹入湘雲。久在徵南役，何殊薊北勳。離心不可問，歲暮雪紛紛。
賦長道一絕送陸邃潛夫
作者：皇甫冉（唐）

高山迥欲登，遠水深難渡。杳杳複漫漫，行人別家去。
又得雲字
作者：皇甫冉（唐）

何事千年遇聖君，坐令雙鬢老如雲。南行更入深山淺，岐路悠悠水自分。
送陸潛夫往茅山賦得華陽洞
作者：皇甫冉（唐）

遊仙洞兮訪真官，奠瑤席兮禮石壇。忽彷彿兮雲擾，有昏嫁兮嬰纏，綿歸來兮已久。
又送陸潛夫茅山尋友
作者：皇甫冉（唐）

登山自補屐，訪友不齎糧。坐嘯青楓晚，行吟白日長。人煙隔水見，草氣入林香。誰作招尋侶，清齋宿紫陽。
賦得越山三韻
作者：皇甫冉（唐）

西陵猶隔水，北岸已春山。獨鳥連天去，孤雲伴客還。只應結茅宇，出入石林間。
送盧郎中使君赴京
作者：皇甫冉（唐）

三年期上國，萬裡自東溟。曲蓋遵長道，油幢憩短亭。楚雲山隱隱，淮雨草青青。康樂多新興，題詩紀所經。
楊氏林亭探得古槎
作者：皇甫冉（唐）

千年古貌多，八月秋濤晚。偶被主人留，那知來近遠。
送鄭二之茅山
作者：皇甫冉（唐）

水流絕澗終日，草長深山暮春。犬吠雞鳴幾處，條桑種杏何人。
和王給事禁省梨花詠
作者：皇甫冉（唐）

巧解逢人笑，還能亂蝶飛。春時風入戶，幾片落朝衣。
送鄭員外入茅山居
作者：皇甫冉（唐）

但見全家去，寧知幾日還。白雲迎穀口，流水出人間。冠冕情遺世，神仙事滿山。其中應有物，豈貴一身閑。
送志彌師往淮南
作者：皇甫冉（唐）

已能持律藏，複去禮禪亭。長老偏摩頂，時流尚誦經。獨行寒野曠，旅宿遠山青。眷屬空相望，鴻飛已杳冥。
謝韋大夫柳栽
作者：皇甫冉（唐）

本在胡笳曲，今從漢將營。濃陰方待庇，弱植豈無情。比雪花應吐，藏烏葉未成。五株蒙遠賜，應使號先生。
問李二司直所居雲山
作者：皇甫冉（唐）

門外水流何處？天邊樹繞誰家？山色東西多少？朝朝幾度雲遮。
劉侍禦朝命許停官歸侍
作者：皇甫冉（唐）

孟孫唯問孝，萊子複辭官。幸遂溫凊願，其甘稼穡難。採芝供上藥，拾槿奉晨餐。棟裡雲藏雨，山中暑帶寒。非時應有筍，閑地盡生蘭。賜告承優詔，長筵永日歡。
送陸鴻漸赴越
作者：皇甫冉（唐）

行隨新樹深，夢隔重江遠。迢遞風日間，蒼茫洲渚晚。
送竇叔向
作者：皇甫冉（唐）

楚客怨逢秋，閑吟興非一。棄官守貧病，作賦推文律。樵徑未經霜，茅簷初負日。今看泛月去，偶見乘潮出。蔔地會為鄰，還依仲長室。
題蔣道士房
作者：皇甫冉（唐）

軒窗縹緲起煙霞，誦訣存思白日斜。聞道昆侖有仙籍，何時青鳥送丹砂。
夜集張諲所居
作者：皇甫冉（唐）

江南成久客，門館日蕭條。惟有圖書在，多傷鬢髮凋。諸生陪講誦，稚子給漁樵。虛室寒燈靜，空階落葉飄。滄洲自有趣，誰道隱須招。
酬權器
作者：皇甫冉（唐）

南望江南滿山雪，此情惆悵將誰說。徒隨群吏不曾閑，終日白雲應自足，明年芳草又何如。人生有懷若不展，
寄劉方平大谷田家
作者：皇甫冉（唐）

故山聞獨往，樵路憶相從。冰結泉聲絕，霜清野翠濃。籬邊潁陽道，竹外少姨峰。日夕田家務，寒煙隔幾重。
送雲陽少府
作者：皇甫冉（唐）

渭曲春光無遠近，池陽谷口倍芳菲。官舍村橋來幾日，殘花寥落待君歸。
魯山送別
作者：皇甫冉（唐）

淒淒遊子若飄蓬，明月清樽只暫同。南望千山如黛色，愁君客路在其中。
題高雲客舍
作者：皇甫冉（唐）

孤興日自深，浮雲非所仰。窗中西城峻，樹外東川廣。晏起簪葛巾，閑吟倚藜杖。阮公道在醉，莊子生常養。五柳轉扶疏，千峰恣來往。清秋香粳獲，白露寒菜長。吳國滯風煙，平陵延夢想。時人趨纓弁，高鳥違羅網。世事徒亂紛，吾心方浩蕩。唯將山與水，處處諧真賞。
臺頭寺願上人院古松下有小松裁毫末新生與纖草不辨重其有凌雲幹霄之志與趙八員外裴十補闕同賦之
作者：皇甫冉（唐）

細草亦全高，秋毫乍堪比。及至幹霄日，何人複居此。
漁子溝寄趙員外裴補闕
作者：皇甫冉（唐）

欲逐淮潮上，暫停漁子溝。相望知不見，終是屢回頭。
送崔使君赴壽州
作者：皇甫冉（唐）

列郡專城分國憂，彤幨皂蓋古諸侯。仲華遇主年猶少，千里相思如可見，淮南木落早驚秋。
送謝十二判官
作者：皇甫冉（唐）

四牡驅馳千里餘，越山稠疊海林疏。不辭終日離家遠，應為劉公一紙書。
送處州裴使君赴京
作者：皇甫冉（唐）

使君朝北闕，車騎發東方。別喜天書召，寧憂地脈長。山行朝複夕，水宿露為霜。秋草連秦塞，孤帆落漢陽。新銜趨建禮，舊位識文昌。唯有東歸客，應隨南雁翔。
送田濟之揚州赴選
作者：皇甫冉（唐）

家貧不自給，求祿為荒年。調補無高位，卑棲屈此賢。江山欲霜雪，吳楚接風煙。相去誠非遠，離心亦渺然。
送袁郎中破賊北歸
作者：皇甫冉（唐）

優詔親賢時獨稀，中途紫紱換征衣。黃香省闥登朝去，□□□□□□□，但將詞賦奉恩輝。
同李萬晚望南嶽寺懷普門上人
作者：皇甫冉（唐）

釋子身心無垢紛，獨將衣缽去人群。相思晚望松林寺，唯有鐘聲出白雲。
奉和獨孤中丞遊法華寺
作者：皇甫冉（唐）

謝君臨郡府，越國舊山川。訪道三千界，當仁五百年。巖空騶馭響，樹密旆旌連。閣影淩空壁，松聲助亂泉。開門得初地，伏檻接諸天。向背春光滿，樓臺古制全。群峰爭彩翠，百穀會風煙。香象隨僧久，祥烏報客先。清心乘暇日，稽首慕良緣。法證無生偈，詩成大雅篇。蒼生望已久，回駕獨依然。
之京留別劉方平
作者：皇甫冉（唐）

客子慕儔侶，含淒整晨裝。邀歡日不足，況乃前期長。離袂惜嘉月，遠還勞折芳。遲回越二陵，回首但蒼茫。喬木清宿雨，故關愁夕陽。人言長安樂，其奈緬相望。
出塞
作者：皇甫冉（唐）

吹角出塞門，前瞻即胡地。三軍盡回首，皆灑望鄉淚。轉念關山長，行看風景異。由來征戍客，負得輕生義。
赴李少府莊失路
作者：皇甫冉（唐）

君家南郭白雲連，正待情人弄石泉。月照煙花迷客路，蒼蒼何處是伊川。
雨雪
作者：皇甫冉（唐）

風沙悲久戍，雨雪更勞師。絕漠無人境，將軍苦戰時。山川迷向背，氛霧失旌旗。徒念天涯隔，中人芳草期。
館陶李丞舊居
作者：皇甫冉（唐）

盛名天下挹餘芳，棄置終身不拜郎。詞藻世傳平子賦，日日青松成古木，只應來者為心傷。
送劉兵曹還隴山居
作者：皇甫冉（唐）

離堂徒宴語，行子但悲辛。雖是還家路，終為隴上人。先秋雪已滿，近夏草初新。唯有聞羌笛，梅花曲裡春。
同李三月夜作
作者：皇甫冉（唐）

霜風驚度雁，月露皓疏林。處處砧聲發，星河秋夜深。
同裴少府安居寺對雨
作者：皇甫冉（唐）

共結尋真會，還當退食初。爐煙雲氣合，林葉雨聲餘。溽暑銷珍簟，浮涼入綺疏。歸心從念遠，懷此複何如。
送元晟歸潛山所居
作者：皇甫冉（唐）

深山秋事早，君去複何如。裛露收新稼，迎寒葺舊廬。題詩即招隱，作賦是閒居。別後空相憶，嵇康懶寄書。
送康判官往新安賦得江路西南永
作者：皇甫冉（唐）

不向新安去，那知江路長。猿聲比廬霍，水色勝瀟湘。驛樹收殘雨，漁家帶夕陽。何須愁旅泊，使者有輝光。
宿洞靈觀
作者：皇甫冉（唐）

孤煙靈洞遠，積雪滿山寒。松柏淩高殿，莓苔封古壇。客來清夜久，仙去白雲殘。明日開金籙，焚香更沐蘭。
酬盧十一過宿
作者：皇甫冉（唐）

乞還方未遂，日夕望雲林。況複逢春草，何勞問此心。閉門公務散，枉策故情深。遙夜他鄉酒，同君梁甫吟。
酬裴十四
作者：皇甫冉（唐）

淮海各聯翩，三年方一見。素心終不易，玄發何須變。舊國想平陵，春山滿陽羨。鄰雞莫遽唱，共惜良夜晏。
彭祖井
作者：皇甫冉（唐）

上公旌節在徐方，舊井莓苔近寢堂。訪古因知彭祖宅，聞道延年如玉液，欲將調鼎獻明光。
奉和對雪
作者：皇甫冉（唐）

春雪偏當夜，暄風卻變寒。庭深不復掃，城曉更宜看。命酒閑令酌，披蓑晚未冠。連營鼓角動，忽似戰桑幹。
送蕭獻士
作者：皇甫冉（唐）

惆悵煙郊晚，依然此送君。長河隔旅夢，浮客伴孤雲。淇上春山直，黎陽大道分。西陵倘一吊，應有士衡文。
賣藥人處得南陽朱山人書
作者：皇甫冉（唐）

賣藥何為者，逃名市井居。唯通遠山信，因致逸人書。已報還丹效，全將世事疏。秋風景溪裡，蕭散寄樵漁。
初出沅江夜入湖
作者：皇甫冉（唐）

放溜出江口，回瞻松栝深。不知舟中月，更引湖間心。
送裴員外往江南
作者：皇甫冉（唐）

分務江南遠，留歡幕下榮。楓林縈楚塞，水驛到湓城。岸草知春晚，沙禽好夜驚。風帆幾泊處，處處暮潮清。
奉和王相公早春登徐州城
作者：皇甫冉（唐）

落日憑危堞，春風似故鄉。川流通楚塞，山色繞徐方。壁壘依寒草，旌旗動夕陽。元戎資上策，南畝起耕桑。
奉和對山僧
作者：皇甫冉（唐）

吏散重門掩，僧來閉閣閑。遠心馳北闕，春興寄東山。草長風光裡，鶯喧靜默間。芳辰不可住，惆悵暮禽還。
奉和待勤照上人不至
作者：皇甫冉（唐）

東洛居賢相，南方待本師。旌麾儼欲動，杯錫杳仍遲。積雪迷何處，驚風泊幾時。大臣能護法，況有故山期。
奉和漢祖廟下之作
作者：皇甫冉（唐）

古廟風煙積，春城車騎過。方修漢祖祀，更使沛童歌。寢帳巢禽出，香煙水霧和。神心降福處，應在故鄉多。
和朝郎中揚子玩雪寄山陰嚴維
作者：皇甫冉（唐）

凝陰晦長箔，積雪滿通川。徵客寒猶去，愁人晝更眠。謝家興詠日，漢將出師年。聞有招尋興，隨君訪戴船。
閒居作
作者：皇甫冉（唐）

多病辭官罷，閒居作賦成。圖書唯藥籙，飲食止藜羹。學謝淹中術，詩無鄴下名。不堪趨建禮，詎是厭承明。已輟金門步，方從石路行。遠山期道士，高柳覓先生。性懶尤因疾，家貧自省營。種苗雖尚短，谷價幸全輕。篇詠投康樂，壺觴就步兵。何人肯相訪，開戶一逢迎。
歸渡洛水
作者：皇甫冉（唐）

暝色赴春愁，歸人南渡頭。渚煙空翠合，灘月碎光流。澧浦饒芳草，滄浪有釣舟。誰知放歌客，此意正悠悠。
送鄭二員外
作者：皇甫冉（唐）

置酒竟長宵，送君登遠道。羈心看旅雁，晚泊依秋草。秋草尚芊芊，離憂亦渺然。元戎闢才彥，行子犯風煙。風煙積惆悵，淮海殊飄蕩。明日是重陽，登高遠相望。
酬崔侍禦期籍道士不至兼寄
作者：皇甫冉（唐）

一心求妙道，幾歲候真師。丹灶今何在，白雲無定期。昆侖煙景絕，汗漫往還遲。君但焚香待，人間到有時。
送裴陟歸常州
作者：皇甫冉（唐）

夜雨須停棹，秋風暗入衣。見君嘗北望，何事卻南歸。
贈別
作者：皇甫冉（唐）

南橋春日暮，楊柳帶青渠。不得同攜手，空成意有餘。
和袁郎中破賊後經剡中山水
作者：皇甫冉（唐）

武庫分帷幄，儒衣事鼓鼙。兵連越徼外，寇盡海門西。節比全疏勒，功當雪會稽。旌旗回剡嶺，士馬濯耶溪。受律梅初發，班師草未齊。行看佩金印，豈得訪丹梯。
徐州送丘侍禦之越
作者：皇甫冉（唐）

時鳥催春色，離人惜歲華。遠山隨擁傳，芳草引還家。北固潮當闊，西陵路稍斜。縱令寒食過，猶有鏡中花。
閒居
作者：皇甫冉（唐）

桃紅複含宿雨，柳綠更帶春煙。花落家童未掃，鶯啼山客猶眠。
送延陵陳法師赴上元
作者：皇甫冉（唐）

延陵初罷講，建業去隨緣。翻譯推多學，壇場最少年。浣衣逢野水，乞食向人煙。遍禮南朝寺，焚香古像前。
賦得海邊樹
作者：皇甫冉（唐）

歷歷緣荒岸，溟溟入遠天。每同沙草發，長共水雲連。搖落潮風早，離披海雨偏。故傷遊子意，多在客舟前。
題昭上人房
作者：皇甫冉（唐）

沃州傳教後，百衲老空林。慮盡朝昏磬，禪隨坐臥心。鶴飛湖草迥，門閉野雲深。地與天臺接，中峰早晚尋。
送李使君赴撫州
作者：皇甫冉（唐）

遠送臨川守，還同康樂侯。歲時徒改易，今古接風流。五馬嘶長道，雙旌向本州。鄉心寄西北，應上郡城樓。
同樊潤州遊郡東山
作者：皇甫冉（唐）

北固多陳跡，東山複盛遊。鐃聲發大道，草色引行騶。此地何時有，長江自古流。頻隨公府步，南客寄徐州。
酬楊侍禦寺中見招
作者：皇甫冉（唐）

貧居依柳市，閒步在蓮宮。高閣宜春雨，長廊好嘯風。誠如雙樹下，豈比一丘中。
重陽日酬李觀
作者：皇甫冉（唐）

不見白衣來送酒，但令黃菊自開花。愁看日晚良辰過，步步行尋陶令家。
寄權器
作者：皇甫冉（唐）

露濕青蕪時欲晚，水流黃葉意無窮。節近重陽念歸否，眼前籬菊帶秋風。
酬李判官度梨嶺見寄
作者：皇甫冉（唐）

隴首怨西征，嶺南雁北顧。行人與流水，共向閩中去。
送魏六侍禦葬
作者：皇甫冉（唐）

哭葬寒郊外，行將何所從。盛曹徒列柏，新墓已栽松。海月同千古，江雲覆幾重。舊書曾諫獵，遺草議登封。疇昔輕三事，嘗期老一峰。門臨商嶺道，窗引洛城鐘。應積泉中恨，無因世上逢。招尋偏見厚，疏慢亦相容。張範唯通夢，求羊永絕蹤。誰知長卿疾，歌賦不還邛。
送張道士歸茅山謁李尊師
作者：皇甫冉（唐）

向山獨有一人行，近洞應逢雙鶴迎。嘗以素書傳弟子，師事少君年歲久，欲隨旄節往層城。
酬裴補闕吳寺見尋
作者：皇甫冉（唐）

東林初結構，已有晚鐘聲。窗戶背流水，房廊半架城。遠山重疊見，芳草淺深生。每與君攜手，多煩長老迎。
送王相公之幽州
作者：皇甫冉（唐）

自昔蕭曹任，難兼衛霍功。勤勞無遠近，旌節屢西東。不選三河卒，還令萬裡通。雁行緣古塞，馬鬣起長風。遮虜關山靜，防秋鼓角雄。徒思一攀送，羸老蓽門中。
題竹扇贈別
作者：皇甫冉（唐）

湘竹殊堪制，齊紈且未工。幸親芳袖日，猶帶舊林風。掩笑歌筵裡，傳書臥閣中。竟將為別贈，甯與合歡同。
歸陽羨兼送劉八長卿
作者：皇甫冉（唐）

湖上孤帆別，江南謫宦歸。前程愁更遠，臨水淚沾衣。雲夢春山遍，瀟湘過客稀。武陵招我隱，歲晚閉柴扉。
東郊迎春
作者：皇甫冉（唐）

曉見蒼龍駕，東郊春已迎。彩雲天仗合，玄象太階平。佳氣山川秀，和風政令行。句陳霜騎肅，禦道雨師清。律向韶陽變，人隨草木榮。遙觀上林樹，今日遇遷鶯。
招隱寺送閻判官還江州
作者：皇甫冉（唐）

離別那逢秋氣悲，東林更作上方期。共知客路浮雲外，借問潯陽在何處，每看潮落一相思。
送李山人還
作者：皇甫冉（唐）

從來無檢束，只欲老煙霞。雞犬聲相應，深山有幾家。
韋中丞西廳海榴
作者：皇甫冉（唐）

海花爭讓候榴花，犯雪先開內史家。末客朝朝鈴閣下，從公步履玩年華。
洪澤館壁見故禮部尚書題詩
作者：皇甫冉（唐）

底事洪澤壁，空留黃絹詞。年年淮水上，行客不勝悲。
望南山雪懷山寺普上人
作者：皇甫冉（唐）

夜夜夢蓮宮，無由見遠公。朝來出門望，知在雪山中。
送夔州班使君
作者：皇甫冉（唐）

晚日照樓邊，三軍拜峽前。白雲隨浪散，青壁與山連。萬嶺岷峨雪，千家橘柚川。還如赴河內，天上去經年。
尋戴處士
作者：皇甫冉（唐）

車馬長安道，誰知大隱心。蠻僧留古鏡，蜀客寄新琴。曬藥竹齋暖，搗茶松院深。思君一相訪，殘雪似山陰。
早發中嚴寺別契上人
作者：皇甫冉（唐）

蒼蒼松桂陰，殘月半西岑。素壁寒燈暗，紅爐夜火深。廚開山鼠散，鐘盡嶺猿吟。行役方如此，逢師懶話心。
華清宮
作者：皇甫冉（唐）

驪岫接新豐，岧嶢駕翠空。鑿山開秘殿，隱霧閉仙宮。絳闕猶棲鳳，雕樑尚帶虹。溫泉曾浴日，華館舊迎風。肅穆瞻雲輦，沈深閉綺櫳。東郊倚望處，瑞氣靄濛濛。
送孔巢父赴河南軍
作者：皇甫冉（唐）

江城相送阻煙波，況複新秋一雁過。聞道全師徵北虜，共許陳琳工奏記，知君名宦未蹉跎。
李二侍禦丹陽東去新亭
作者：皇甫冉（唐）

姑蘇東望海陵間，幾度裁書信未還。長在府中持白簡，舊日新亭更攜手，他鄉風景亦相關。
夜發沅江寄李潁川劉侍郎
作者：皇甫冉（唐）

半夜回舟入楚鄉，月明山水共蒼蒼。孤猿更發秋風裡，不是愁人亦斷腸。
浪淘沙二首
作者：皇甫冉（唐）

蠻歌豆蔻北人愁，松雨蒲風野艇秋。浪起鵁鶄眠不得，寒沙細細入江流。瀨頭細草接疏林，惡浪罾船半欲沈。宿鷺眠洲非舊浦，去年沙觜是江心。
春思
作者：皇甫冉（唐）

鶯啼燕語報新年，馬邑龍堆路幾千。家住秦城鄰漢苑，為問元戎竇車騎，何時反旆勒燕然。
逢莊納因贈
作者：皇甫冉（唐）

世故還相見，天涯共向東。春歸江海上，人老別離中。郡吏名何晚，沙鷗道自同。甘泉須早獻，且莫歎飄蓬。
送韋山人歸鐘山所居
作者：皇甫冉（唐）

逸人歸路遠，弟子出山迎。服藥顏雖駐，耽書癖已成。柴扉度歲月，藜杖見公卿。更作儒林傳，還應有姓名。
送普門上人
作者：皇甫冉（唐）

花宮難久別，道者憶千燈。殘雪入林路，深山歸寺僧。日光依嫩草，泉響滴春冰。何用求方便，看心是一乘。
怨回紇歌二首
作者：皇甫冉（唐）

白首南朝女，愁聽異域歌。收兵頡利國，飲馬胡蘆河。毳布腥羶久，穹廬歲月多。雕巢城上宿，吹笛淚滂沱。祖席駐徵棹，開帆信候潮。隔煙桃葉泣，吹管杏花飄。船去鷗飛閣，人歸塵上橋。別離惆悵淚，江路濕紅蕉。
句
作者：皇甫冉（唐）

微官同侍蒼龍闕，直諫偏推白馬生。。
越女詞
作者：鮑溶（唐）

越女芙蓉妝，浣紗清淺水。忽驚春心曉，不敢思君子。君子縱我思，寧來浣溪裡。
弄玉詞二首
作者：鮑溶（唐）

素女結念飛天行，白玉參差鳳凰聲，天仙借女雙翅猛。五燈繞身生，入煙去無影。三清弄玉秦公女，嫁得天上人。瓊簫碧月喚朱雀，
山行經樵翁
作者：鮑溶（唐）

我心勞我身，遠道誰與論。心如木中火，憂至常自燔。披訪結恩地，世人輕報恩。女無良媒識，知入何人門。寒日行深山，路由穀中村。田翁樵採熟，男女謳吟喧。借問身命謀，上言愧乾坤。時清公賦薄，力勤地利繁。下念草木年，坐家見重孫。舉案饋賓客，糟漿盈陶尊。醉閑鹿裘暖，白髮舞軒軒。仰羨太古人，餘將破行轅。遑遑問身事，師友難為言。離歌又行去，落日低寒泉。
途中旅思二首
作者：鮑溶（唐）

喔喔雞鳴曉，蕭蕭馬辭櫪。草草名利區，居人少於客。生期三萬日，童耄半虛擲。修短命半中，憂歡複相敵。朝提黃金爵，暮造青松宅。來往日相悲，北邙田土窄。峨峨西天嶽，錦繡明翠壁。中有不死鄉，千年無人跡。心期周太子，下馬拜虛碧。鶴駕如可從，他年執煙策。星出方問宿，睡眼始朦朧。天光見地色，上路車幢幢。時物既老大，眾山何枯空。青冥見古柏，寥朗聞疏鴻。獨步天地間，無因為君忠。白毛尋人憂，生此頭髮中。躍馬非壯歲，報恩無高功。斯言化為火，日夜焚深衷。
舊鏡
作者：鮑溶（唐）

嬋娟本家鏡，與妾歸君子。每憶並照時，相逢明月裡。春風忽分影，白日難依倚。珠粉不結花，玉璫寧輝耳。心期不可見，不保長如此。華髮一欺人，青銅化為鬼。良人有歸日，肯學妖桃李。瑤匣若浮雲，冥冥藏玉水。侍兒不遣照，恐學孤鸞死。
宿悟空寺贈僧
作者：鮑溶（唐）

勞者謠燭蛾，致身何營營。雪山本師在，心地如鏡清。往與本師別，人間買浮名。朝光畏不久，內火燒人情。迷路喜未遠，宿留化人城。前心宛如此，了了隨靜生。維持薝蔔花，卻與前心行。
感興
作者：鮑溶（唐）

幽人無近跡，別易會則稀。黃鶴亦姓丁，寥寥何處飛。時見海上山，繞雲心依依。諒無馭風術，中路愁虛歸。童發慕道心，壯年墮塵機。白日不饒我，如今事皆非。群羊化石盡，雙鳧與我違。□嶽黃金富，軒轅曉霞衣。誰令日在眼，容色煙雲微。
秋思
作者：鮑溶（唐）

楚客秋更悲，皇皇無聲地。時無無事人，我命與身異。良時如飛鳥，回掌成故事。蹉跎秋定還，凝冽堅冰至。人生不期老，華髮誰能避。感此惜壯年，壯年少為貴。我生雖努力，榮途難自致。徒為擊角歌，且慚雕劍字。吾師罕言命，感激潛傷思。
客途逢鄉人旋別
作者：鮑溶（唐）

驚鴻一斷行，天遠會無因。無因忽相會，感歎若有神。我鄉路三千，百里一主人。一宿獨何戀，何況舊鄉鄰。牢落歲華晏，相憐客中貧。迎霜君衣暖，與我同一身。誰在天日下，此生能不勤。青萍寄流水，安得長相親。明發更遠道，山河重苦辛。
隋帝陵下
作者：鮑溶（唐）

白露沾衣隋主宮，雲亭月館楚淮東。盤龍樓艦浮冤水，傷心近似驪山路，陵樹無根秋草中。
洛陽春望
作者：鮑溶（唐）

五鳳樓南望洛陽，龍門回合抱蒼蒼。受朝前殿雲霞暖，東人猶憶時巡禮，願覲元和日月光。
始見二毛
作者：鮑溶（唐）

玄發迎憂光色闌，衰華因鏡強相看。百川赴海返潮易，顏生豈是光陰晚，餘亦何人不自寬。
巫山懷古
作者：鮑溶（唐）

十二峰巒鬥翠微，石煙花霧犯容輝。青春楚女妒雲老，誰傷宋玉千年後，留得青山辨是非。
郊天回
作者：鮑溶（唐）

日動蕭煙上泰壇，帝從黃道整和鑾。風前貔武回雕仗，始知報本終朝禮，舊典時巡只自難。
溫泉宮
作者：鮑溶（唐）

憶昔開元天地平，武皇十月幸華清。山蒸陰火雲三素，仍聞老叟垂黃發，猶說龍髯縹緲情。
寄歸
作者：鮑溶（唐）

塞草黃來見雁稀，隴雲白後少人歸。新絲強入未衰鬢，更看出獵相思苦，不射秋田朝雉飛。
贈遠
作者：鮑溶（唐）

辛苦關西車騎官，幾年旌節客河蘭。金泥舞虎精神暗，莫勞雁足傳書信，願向淩煙閣上看。
九日與友人登高
作者：鮑溶（唐）

雲木疏黃秋滿川，茱萸風裡一尊前。幾回為客逢佳節，古來醉樂皆難得，留取窮通付上天。
贈楊煉師
作者：鮑溶（唐）

柴煙衣上繡春雲，清隱山書小篆文。明月在天將鳳管，夜深吹向玉晨君。
玉清壇
作者：鮑溶（唐）

上陽宮裡女，玉色楚人多。西信無因得，東遊奈樂何。
答客
作者：鮑溶（唐）

竹間深路馬驚嘶，獨入蓬門半似迷。勞問圃人終歲事，桔槔聲裡雨春畦。
隋宮
作者：鮑溶（唐）

柳塘煙起日西斜，竹浦風回雁弄沙。煬帝春遊古城在，壞宮芳草滿人家。
送僧文江
作者：鮑溶（唐）

吳王劍池上，禪子石房深。久慕白雲性，忽勞青玉音。孤高知勝鶴，清雅似聞琴。此韻書珍重，煩師出定吟。
古意
作者：鮑溶（唐）

重錦化為泥，翦刀誤人事。夜裁遠道書，翦破相思字。妾心不自信，遠道終難寄。客心固多疑，肯信非人意。萬裡不言遠，歸書長相次。可即由此書，空房□忌諱。
山中冬思二首
作者：鮑溶（唐）

山深先冬寒，敗葉與林齊。門巷非世路，何人念窮棲。哀風破山起，夕雪誤鳴雞。巢鳥侵旦出，饑猿無聲啼。晨興動煙火，開雲伐冰溪。老木寒更瘦，陰雲晴亦低。我貧自求力，顏色常低迷。時思靈臺下，遊子正淒淒。雪壯冰亦堅，凍澗如平地。幽人毛褐暖，笑就糟床醉。喚人空谷應，開火寒猿至。拾薪煮秋慄，看鼎書古字。忽憶南澗遊，衣巾多雲氣。露腳尋逸僧，諮量意中事。
讀史
作者：鮑溶（唐）

鬼書報秦亡，天地亦雲閉。赤龍吟大野，老母哭白帝。蒼蒼無白日，項氏徒先濟。六合已姓劉，鴻門事難制。坑降嬴政在，衣錦人望替。宿昔見漢兵，龍蛇滿旌棨。始矜山可拔，終歎騅不逝。區區亞父心，未究天人際。蕭張馬無汗，盛業垂千世。
冬夜答客
作者：鮑溶（唐）

冬日誠可愛，不如夜漏多。幸君霜露裡，車馬犯寒過。學耕不逢年，稂莠敗黍禾。豈唯親賓散，鳥鼠移巢窠。獨見青松心，淩霜庇柔蘿。壯日賤若此，留恩意如何。因憶古丈夫，一言重山河。臨風彈楚劍，為子奏燕歌。
宿吳興道中苕村
作者：鮑溶（唐）

浮客倦長道，秋深夜如年。久行惜日月，常起雞鳴前。夕計今日程，息車在苕川。霜中水南寺，金磬泠泠然。疇昔此林下，歸心巢頂禪。身依寤昏寐，智月生虛圓。羈旅違我程，去留難雙全。觀身話往事，如夢遊青天。明發止賓從，寄聲琴上弦。聊書越人意，此曲名思仙。
代楚老酬主人
作者：鮑溶（唐）

流水為我鄉，扁舟為我宅。二毛去天遠，幾日人間客。曈曈銜山景，渺渺翔雲跡。從時無定心，病處不暖席。煩君問岐路，為我生淒戚。百年衣食身，未死皆有役。曾傷無遺嗣，縱有複何益。終古北邙山，樵人賣松柏。
沛中懷古
作者：鮑溶（唐）

煙蕪歌風臺，此是赤帝鄉。赤帝今已矣，大風邈淒涼。惟昔仗孤劍，十年朝八荒。人言生處樂，萬乘巡東方。高臺何巍巍，行殿起中央。興言萬代事，四坐沾衣裳。我為異代臣，酌水祀先王。撫事複懷昔，臨風獨彷徨。
夏日華山別韓博士愈
作者：鮑溶（唐）

別地泰華陰，孤亭潼關口。夏日可畏時，望山易遲久。暫因車馬倦，一逐雲先後。碧霞氣爭寒，黃鳥語相誘。三峰多異態，迥舉仙人手。天晴捧日輪，月夕弄星斗。幽疑白帝近，明見黃河走。遠心不期來，真境非吾有。鳥鳴草木下，日息天地右。躑躅因風松，青冥謝仙叟。不知無聲淚，中感一顏厚。青霄上何階，別劍空朗扣。故鄉此關外，身與名相守。跡比斷根蓬，憂如長飲酒。生離抱多恨，方寸安可受。咫尺岐路分，蒼煙蔽回首。
春日言懷
作者：鮑溶（唐）

湛湛琴前酒，期自賞青春。胡為緘笑語，深念不思身。寂寂花舞多，嚶嚶鳥言頻。心悲兄弟遠，願見相似人。江界田土卑，競來東作勤。歲寒虛盡力，家外無強親。杳窅青雲望，無途同苦辛。
題吳徵君巖居
作者：鮑溶（唐）

堯澤潤天下，許由心不知。真風存綿綿，常與達者期。有道吾不仕，有生吾不欺。澹然靈府中，獨見太古時。地脈發醴泉，巖根生靈芝。天文若通會，星影應離離。亭亭傅氏巖，何獨萬古思。
雲溪竹園翁
作者：鮑溶（唐）

硠硠雲溪裡，翠竹和雲生。古泉積澗深，竦竦如刻成。楚客臥雲老，世間無姓名。因茲千畝業，以代雙牛耕。亂林不可留，寸莖不可輕。風暖鬥出地，仰齊故年莖。幽室結白茅，密葉羅眾清。照水寒澹蕩，對山綠崢嶸。蒼松含古貌，秋桂儼白英。相看受天風，深夜戛擊聲。
竊覽都官李郎中和李舍人益酬張舍人弘靜夏夜寓直思聞雅琴見寄
作者：鮑溶（唐）

朝草天子奏，夜語思憂琴。因聲含香氣，其韻流水音。仙樂朱鳳意，靈芝紫鸞心。翻然遠求友，豈獨雙歸林。松吹暑中冷，星花池上深。倘俾有聲樂，請以絲和金。
長安言懷
作者：鮑溶（唐）

殷殷生念厚，慼慼勞者多。二時晝夜等，百歲詎幾何。日下文翰苑，側身識經過。千慮恐一失，翔陽已蹉跎。臨觴翦眾憂，靜寄絲桐歌。思歸繞十指，五聲不相和。暮天還巢翼，明日隕葉柯。高謝巖穀人，鹿衣帶女蘿。生不去親愛，浮名若風波。誰令不及此，親愛隔山河。
秋思三首
作者：鮑溶（唐）

胡風吹雁翼，遠別無人鄉。君近雁來處，幾回斷君腸。昔奉千日書，撫心怨星霜。無書又千日，世路重茫茫。燕國有佳麗，蛾眉富春光。自然君歸晚，花落君空堂。君其若不然，歲晚雙鴛鴦。顧兔蝕殘月，幽光不如星。女兒晚事夫，顏色同秋螢。秋日邊馬思，武夫不遑甯。燕歌易水怨，劍舞蛟龍腥。風折連枝樹，水翻無蒂萍。立身多門戶，何必燕山銘。生世不如鳥，雙雙比翼翎。季秋天地閑，萬物生意足。我憂長於生，安得及草木。試從古人願，致酒歌秉燭。燕趙皆世人，詎能長似玉。俯憐老期近，仰視日車速。蕭颯禦風君，魂夢願相逐。百年夜銷半，端為重纓束。
歸雁
作者：鮑溶（唐）

南國春早暖，渚蒲正月生。東風吹雁心，上下和樂聲。繞水半空去，拂雲偕相迎。如防失群怨，預有侵夜驚。渺邈天外影，支離塞中鶯。自顧摧頹羽，偏感南北情。乍甘煙霧勞，不顧龍沙榮。雖樂未歸意，終不能自鳴。喜去春月滿，歸來秋風清。啼餘碧窗夢，望斷陰山行。不及瑤wG燕，寄身金宮楹。
悲湘靈
作者：鮑溶（唐）

山上涼雲收，日斜川風止。娥皇五十弦，秋深漢江水。初因無象外，牽感百憂裡。霜露結瑤華，煙波勞玉指。將隨落葉去，又繞疏蘋起。哀響雲合來，清餘桐半死。女顏萬歲後，豈複嬋娟子。不道神無悲，那能久如此。魂魄無不之，九山徒相似。沒沒竟不從，唯傷遠人耳。斑斑淚篁下，恐有學瑟鬼。
聞蟬
作者：鮑溶（唐）

高蟬旦夕唳，景物浮涼氣。木葉漸驚年，錦字因絡緯。稍斷當窗夢，更淒臨水意。清香筍蒂風，曉露蓮花淚。餘引未全歇，凝悲尋迥至。星井慾望河，月扇看藏笥。誰念因聲感，放歌寫人事。
懷幽期
作者：鮑溶（唐）

清砧擊霜天外發，楚僧期到石上月。寒峰深虛獨繞盡，眼界行處不著我，天花下來惟有香，我今胡為寄他鄉。
思琴高
作者：鮑溶（唐）

琴仙人，得仙去。萬古釣龍空有處，我持曲鉤思白魚。仙溪綠盡含空虛，天鈞蹤跡無遺餘。燒香寄影在巖樹，
得儲道士書
作者：鮑溶（唐）

嬋娟春盡暮心秋，鄰裡同年半白頭。為問蓬萊近訊息，海波平靜好東遊。
寒夜吟
作者：鮑溶（唐）

九衢金吾夜行行，上宮玉漏遙分明。霜飆乘陰掃地起，羅幕畫堂深皎潔，蘭煙對酒客幾人。獸火揚光二三月，
採蓮曲二首
作者：鮑溶（唐）

弄舟朅來南塘水，荷葉映身摘蓮子。暑衣清淨鴛鴦喜，採蓮朅來水無風，蓮潭如鑒松如龍。夏衫短袖交斜紅，
玉山謠奉送王隱者
作者：鮑溶（唐）

鳳凰城南玉山高，石腳聳立爭雄豪。攢峰胎玉氣色潤，有客師事金身仙，用金買得山中田。閑開玉水灌芝草，水玉丁東不可聞，冰華皎潔應如待。秋風引吾歌去來，
岐路
作者：鮑溶（唐）

北風送微寒，徒侶勤遠徵。憂人席不暖，殘月馬上明。飄飄岐路間，長見日初生。重嶂曉色淺，疏猿寒啼清。人間多岐路，常恐終身行。回見四方人，車輪無留聲。空穀亦堪隱，下田非懶耕。古人有遺訓，飽食非親榮。我生禮義鄉，少小見太平。聖賢猶羈旅，況複非其名。
隴頭水
作者：鮑溶（唐）

隴頭水，千古不堪聞。生歸蘇屬國，死別李將軍。細響風凋草，清哀雁落雲。
沙上月
作者：鮑溶（唐）

黃昏潮落南沙明，月光涵沙秋雪清。水文不上煙不蕩，平平玉田冷空曠。
贈李黯將軍
作者：鮑溶（唐）

細柳連營石塹牢，平安狼火赤星高。巖雲入角雕龍爽，聖人唯有河湟恨，寰海無虞在一勞。
人日陪宣州範中丞傳正與範侍禦宴
作者：鮑溶（唐）

人日春風綻早梅，謝家兄弟看花來。吳姬對客歌千曲，流光易去歡難得，莫厭頻頻上此臺。
古鑒
作者：鮑溶（唐）

古鑒含靈氣象和，蛟龍盤鼻護金波。隱山道士未曾識，世間縱有應難比，十斛明珠酬未多。
送王煉師
作者：鮑溶（唐）

聖母祠堂藥樹香，邑君承命薦椒漿。風雲大感精神地，野人久會神仙事，敢奏歌鐘慶萬箱。
寄張十七校書李仁行秀才
作者：鮑溶（唐）

去年八月此佳辰，池上閑閑四五人。久行月影愁迷夢，今年此日何由見，蓬戶蕭條對病身。
送王損之秀才赴舉
作者：鮑溶（唐）

青門佩蘭客，淮水誓風流。名在鄉書貢，心期月殿遊。平沙大河急，細雨二陵秋。感此添離恨，年光不少留。
舊鏡
作者：鮑溶（唐）

團團銅鏡似潭水，心愛玉顏私自親。一經離別少年改，難與清光相見新。
憶郊天
作者：鮑溶（唐）

憶向郊壇望武皇，九軍旗帳下南方。六龍日馭天行健，至今滿耳簫韶曲，徒羨瑤池舞鳳凰。
期盡
作者：鮑溶（唐）

魚鎖生衣門不開，玉筐金月共塵埃。青山石婦千年望，雷雨曾知來不來。
晚山蟬
作者：鮑溶（唐）

山蟬秋晚妨人語，客子驚心馬亦嘶。能閱幾時新碧樹，
秋暮送裴垍員外刺婺州
作者：鮑溶（唐）

婺女星邊氣不秋，金華山水似瀛州。含香太守心清淨，去與神仙日日遊。
寄薛膺昆季
作者：鮑溶（唐）

楚山清洛兩無期，夢裡春風玉樹枝。何況芙蓉樓上客，海門江月亦相思。
楊真人籙中像
作者：鮑溶（唐）

畫中留得清虛質，人世難逢白鶴身。應見茅盈哀老弟，為持金籙救生人。
寄盧給事汀吳員外丹
作者：鮑溶（唐）

姓丁黃鶴遼東去，客倩仙翁海上人。聞道姓名多改變，只今偕是聖朝臣。
懷王直秀才
作者：鮑溶（唐）

鄉無竹圃為三徑，貧寄鄰家已二年。惟有素風身未墜，世間開口不言錢。
贈真公影堂
作者：鮑溶（唐）

舊房西壁畫支公，昨暮今晨色不同。遠客閒心無處所，獨添香火望虛空。
贈僧戒休
作者：鮑溶（唐）

風行露宿不知貧，明月為心又是身。欲問月中無我法，無人無我問何人。
秋夜懷紫閣峰僧
作者：鮑溶（唐）

滿山雨色應難見，隔澗經聲又不聞。紫閣夜深多入定，石臺誰為掃秋雲。
酬江公見寄
作者：鮑溶（唐）

曾答雁門偈，為憐同社人。多慚惠休句，偕得此陽春。
送羅侍禦歸西臺
作者：鮑溶（唐）

歸臺新柱史，辭府舊英髦。勸酒蓮幕貴，望塵驄馬高。詩情分繡段，劍彩拂霜毫。此舉關風化，誰雲別恨勞。
宿水亭
作者：鮑溶（唐）

雕楹彩檻壓通波，魚鱗碧幕銜曲玉。夜深星月伴芙蓉，如在廣寒宮裡宿。
寄峨嵋山楊煉師
作者：鮑溶（唐）

道士夜誦蕊珠經，白鶴下繞香煙聽。夜移經盡人上鶴，仙風吹入秋冥冥。
寄海陵韓長官
作者：鮑溶（唐）

吏散重門印不開，玉琴招鶴舞裴回。野人為此多東望，雲雨仍從海上來。
淮南臥病感路群侍禦訪別
作者：鮑溶（唐）

西臺禦史重難言，落木疏籬繞病魂。一望青雲感驄馬，款行黃草出柴門。
題禪定寺集公竹院
作者：鮑溶（唐）

公門得休靜，禪寺少逢迎。任客看花醉，隨僧入竹行。歸時常犯夜，雲裡有經聲。
風箏
作者：鮑溶（唐）

何響與天通，瑤箏掛望中。彩弦非觸指，錦瑟忽聞風。雁柱虛連勢，鸞歌且墜空。夜和霜擊磬，晴引鳳歸桐。幽咽誰生怨，清泠自匪躬。秦姬收寶匣，搔首不成功。
從軍行
作者：駱賓王（唐）

平生一顧重，意氣溢三軍。野日分戈影，天星合劍文。弓弦抱漢月，馬足踐胡塵。不求生入塞，唯當死報君。
王昭君
作者：駱賓王（唐）

斂容辭豹尾，緘恨度龍鱗。金鈿明漢月，玉箸染胡塵。古鏡菱花暗，愁眉柳葉顰。唯有清笳曲，時聞芳樹春。
於紫雲觀贈道士
作者：駱賓王（唐）

碧落澄秋景，玄門啟曙關。人疑列禦至，客似令威還。羽蓋徒欣仰，雲車未可攀。只應傾玉醴，時許寄頹顏。
渡瓜步江
作者：駱賓王（唐）

捧檄辭幽徑，鳴榔下貴洲。驚濤疑躍馬，積氣似連牛。月迥寒沙淨，風急夜江秋。不學浮雲影，他鄉空滯留。
途中有懷
作者：駱賓王（唐）

眷然懷楚奏，悵矣背秦關。涸鱗驚照轍，墜羽怯虛彎。素服三川化，烏裘十上還。莫言無皓齒，時俗薄朱顏。
至分水戍
作者：駱賓王（唐）

行役忽離憂，複此愴分流。濺石回湍咽，縈叢曲澗幽。陰巖常結晦，宿莽競含秋。況乃霜晨早，寒風入戍樓。
望鄉夕泛
作者：駱賓王（唐）

歸懷剩不安，促榜犯風瀾。落宿含樓近，浮月帶江寒。喜逐行前至，憂從望裡寬。今夜南枝鵲，應無繞樹難。
久客臨海有懷
作者：駱賓王（唐）

天涯非日觀，地屺望星樓。練光搖亂馬，劍氣上連牛。草濕姑蘇夕，葉下洞庭秋。欲知淒斷意，江上涉安流。
遊兗部逢孔君自衛來，欣然相遇若舊
作者：駱賓王（唐）

遊人自衛返，背客隔淮來。傾蓋金蘭合，忘筌玉葉開。繁花明日柳，疏蕊落風梅。將期重交態，時慰不然灰。
西京守歲
作者：駱賓王（唐）

閒居寡言宴，獨坐慘風塵。忽見嚴冬盡，方知列宿春。夜將寒色去，年共曉光新。耿耿他鄉夕，無由展舊親。
同辛簿簡仰酬思玄上人林泉四首
作者：駱賓王（唐）

聞君招隱地，彷彿武陵春。緝芰知還楚，披榛似避秦。崩查年祀積，幽草歲時新。一謝滄浪水，安知有逸人。芳晨臨上月，幽賞狎中園。有蝶堪成夢，無羊可觸藩。忘懷南澗藻，蠲思北堂萱。坐歎華滋歇，思君誰為言。林泉恣探曆，風景暫裴徊。客有遷鶯處，人無結駟來。聚花如薄雪，沸水若輕雷。今日徒招隱，終知異鑿壞。俗遠風塵隔，春還初服遲。林疑中散地，人似上皇時。芳杜湘君曲，幽蘭楚客詞。山中有春草，長似寄相思。
秋日餞陸道士陳文林
作者：駱賓王（唐）

青牛遊華嶽，赤馬走吳宮。玉柱離鴻怨，金罍浮蟻空。日霽崤陵雨，塵起洛陽風。唯當玄度月，千里與君同。
送鄭少府入遼共賦俠客遠從戎
作者：駱賓王（唐）

邊烽警榆塞，俠客度桑幹。柳葉開銀鏑，桃花照玉鞍。滿月臨弓影，連星入劍端。不學燕丹客，空歌易水寒。
送費六還蜀
作者：駱賓王（唐）

星樓望蜀道，月峽指吳門。萬行流別淚，九折切驚魂。雪影含花落，雲陰帶葉昏。還愁三徑晚，獨對一清尊。
秋日送侯四得彈字
作者：駱賓王（唐）

我留安豹隱，君去學鵬摶。岐路分襟易，風雲促膝難。夕漲流波急，秋山落日寒。惟有思歸引，淒斷為君彈。
秋日送尹大赴京
作者：駱賓王（唐）

掛瓢餘隱舜，負鼎爾幹湯。竹葉離樽滿，桃花別路長。低河耿秋色，落月抱寒光。素書如可嗣，幽谷佇賓行。
秋夜送閻五還潤州
作者：駱賓王（唐）

通莊抵舊裡，溝水泣新知。斷雲飄易滯，連露積難披。素風啼迥堞，驚月繞疏枝。無力勵短翰，輕舉送長離。
送王明府參選賦得鶴
作者：駱賓王（唐）

振衣遊紫府，飛蓋背青田。虛心恆警露，孤影尚淩煙。離歌淒妙曲，別操繞繁弦。在陰如可和，清響會聞天。
秋日送別
作者：駱賓王（唐）

寂寥心事晚，搖落歲時秋。共此傷年發，相看惜去留。當歌應破涕，哀命返窮愁。別後能相憶，東陵有故侯。
別李嶠得勝字
作者：駱賓王（唐）

芳尊徒自滿，別恨轉難勝。客似遊江岸，人疑上灞陵。寒更承夜永，涼景向秋澄。離心何以贈，自有玉壺冰。
在兗州餞宋五之問
作者：駱賓王（唐）

淮沂泗水地，梁甫汶陽東。別路青驪遠，離尊綠蟻空。柳寒凋密翠，棠晚落疏紅。別後相思曲，淒斷入琴風。
遊靈公觀
作者：駱賓王（唐）

靈峰標勝境，神府枕通川。玉殿斜連漢，金堂迥架煙。斷風疏晚竹，流水切危弦。別有青門外，空懷玄圃仙。
夏日遊山家同夏少府
作者：駱賓王（唐）

返照下層岑，物外狎招尋。蘭徑燻幽佩，槐庭落暗金。穀靜風聲徹，山空月色深。一遣樊籠累，唯餘松桂心。
初秋登王司馬樓宴得同字
作者：駱賓王（唐）

展驥端居暇，登龍喜宴同。締賞三清滿，承歡六義通。野晦寒陰積，潭虛夕照空。顧慚非夢鳥，濫此廁雕蟲。
初秋於竇六郎宅宴
作者：駱賓王（唐）

千里風雲契，一朝心賞同。意盡深交合，神靈俗累空。草帶銷寒翠，花枝發夜紅。唯將澹若水，長揖古人風。
冬日宴
作者：駱賓王（唐）

二三物外友，一百杖頭錢。賞洽袁公地，情披樂令天。促席鸞觴滿，當爐獸炭然。何須攀桂樹，逢此自留連。
鏤雞子
作者：駱賓王（唐）

幸遇清明節，欣逢舊練人。刻花爭臉態，寫月競眉新。暈罷空餘月，詩成並道春。誰知懷玉者，含響未吟晨。
詠美人在天津橋
作者：駱賓王（唐）

美女出東鄰，容與上天津。整衣香滿路，移步襪生塵。水下看妝影，眉頭畫月新。寄言曹子建，個是洛川神。
送宋五之問得涼字
作者：駱賓王（唐）

願言遊泗水，支離去二漳。道術君所篤，筌蹄餘自忘。雪威侵竹冷，秋爽帶池涼。欲驗離襟切，岐路在他鄉。
憲臺出縶寒夜有懷
作者：駱賓王（唐）

獨坐懷明發，長謠苦未安。自應迷北叟，誰肯問南冠。生死交情異，殷憂歲序闌。空餘朝夕鳥，相伴夜啼寒。
送郭少府探得憂字
作者：駱賓王（唐）

開筵枕德水，輟棹艤仙舟。貝闕桃花浪，龍門竹箭流。當歌淒別曲，對酒泣離憂。還望青門外，空見白雲浮。
冬日過故人任處士書齋
作者：駱賓王（唐）

神交尚投漆，虛室罷遊蘭。網積窗文亂，苔深履跡殘。雪明書帳冷，水靜墨池寒。獨此琴臺夜，流水為誰彈。
送劉少府遊越州
作者：駱賓王（唐）

一丘餘枕石，三越爾懷鉛。離亭分鶴蓋，別岸指龍川。露下蟬聲斷，寒來雁影連。如何溝水上，淒斷聽離弦。
賦得白雲抱幽石
作者：駱賓王（唐）

重巖抱危石，幽澗曳輕雲。繞鎮仙衣動，飄蓬羽蓋分。錦色連花靜，苔光帶葉燻。詎知吳會影，長抱穀城文。
賦得春雲處處生
作者：駱賓王（唐）

千里年光靜，四望春雲生。槧日祥光舉，疏雲瑞葉輕。蓋陰籠迥樹，陣影抱危城。非將吳會遠，飄蕩帝鄉情。
在獄詠蟬
作者：駱賓王（唐）

西陸蟬聲唱，南冠客思侵。那堪玄鬢影，來對白頭吟。露重飛難進，風多響易沉。無人信高潔，誰為表予心。
詠水
作者：駱賓王（唐）

列名通地紀，疏派合天津。波隨月色淨，態逐桃花春。照霞如隱石，映柳似沉鱗。終當挹上善，屬意澹交人。
同張二詠雁
作者：駱賓王（唐）

唼藻滄江遠，銜蘆紫塞長。霧深迷曉景，風急斷秋行。陣照通宵月，書封幾夜霜。無複能鳴分，空知愧稻粱。
詠雪
作者：駱賓王（唐）

龍雲玉葉上，鶴雪瑞花新。影亂銅烏吹，光銷玉馬津。含輝明素篆，隱跡表祥輪。幽蘭不可儷，徒自繞陽春。
詠雲酒
作者：駱賓王（唐）

朔空曾紀曆，帶地舊疏泉。色泛臨碭瑞，香流赴蜀仙。款交欣散玉，洽友悅沉錢。無複中山賞，空吟吳會篇。
塵灰
作者：駱賓王（唐）

洛川流雅韻，秦道擅苛威。聽歌樑上動，應律管中飛。光飄神女襪，影落羽人衣。願言心未翳，終冀效輕微。
秋晨同淄川毛司馬秋九詠：秋風
作者：駱賓王（唐）

紫陌炎氛歇，青蘋晚吹浮。亂竹搖疏影，縈池織細流。飄香曳舞袖，帶粉泛妝樓。不分君恩絕，紈扇曲中秋。
秋晨同淄川毛司馬秋九詠：秋雲
作者：駱賓王（唐）

南陸銅渾改，西郊玉葉輕。泛鬥瑤光動，臨陽瑞色明。蓋陰連鳳闕，陣影翼龍城。詎知時不遇，空傷流滯情。
秋晨同淄川毛司馬秋九詠：秋蟬
作者：駱賓王（唐）

九秋行已暮，一枝聊暫安。隱榆非諫楚，噪柳異悲潘。分形妝薄鬢，鏤影飾危冠。自憐疏影斷，寒林夕吹寒。
秋晨同淄川毛司馬秋九詠：秋露
作者：駱賓王（唐）

玉關寒氣早，金塘秋色歸。泛掌光逾淨，添荷滴尚微。變霜凝曉液，承月委圓輝。別有吳臺上，應濕楚臣衣。
秋晨同淄川毛司馬秋九詠：秋月
作者：駱賓王（唐）

雲披玉繩淨，月滿鏡輪圓。裛露珠暉冷，淩霜桂影寒。漏彩含疏薄，浮光漾急瀾。西園徒自賞，南飛終未安。
秋晨同淄川毛司馬秋九詠：秋水
作者：駱賓王（唐）

貝闕寒流徹，玉輪秋浪清。圖雲錦色淨，寫月練花明。泛曲鶤弦動，隨軒鳳轄驚。唯當禦溝上，淒斷送歸情。
秋晨同淄川毛司馬秋九詠：秋螢
作者：駱賓王（唐）

玉虯分靜夜，金螢照晚涼。含輝疑泛月，帶火怯淩霜。散彩縈虛牖，飄花繞洞房。下帷如不倦，當解惜餘光。
秋晨同淄川毛司馬秋九詠：秋菊
作者：駱賓王（唐）

擢秀三秋晚，開芳十步中。分黃俱笑日，含翠共搖風。碎影涵流動，浮香隔岸通。金翹徒可泛，玉斝竟誰同。
秋晨同淄川毛司馬秋九詠：秋雁
作者：駱賓王（唐）

聯翩辭海曲，遙曳指江幹。陣去金河冷，書歸玉塞寒。帶月淩空易，迷煙逗浦難。何當同顧影，刷羽泛清瀾。
樂大夫輓詞五首
作者：駱賓王（唐）

可歎浮生促，籲嗟此路難。丘陵一起恨，言笑幾時歡。蕭索郊埏晚，荒涼井徑寒。誰當門下客，獨見有任安。蒿裡誰家地，松門何代丘。百年三萬日，一別幾千秋。返照寒無影，窮泉凍不流。居然同物化，何處欲藏舟。昔去梅笳發，今來薤露晞。彤騶朝帝闕，丹旐背王畿。城郭猶疑是，原陵稍覺非。九原如可作，千載與誰歸。一旦先朝菌，千秋掩夜臺。青烏新兆去，白馬故人來。草露當春泣，松風向暮哀。寧知荒壟外，吊鶴自裴徊。忽見泉臺路，猶疑水鏡懸。何如開白日，非複睹青天。華表迎千歲，幽扃送百年。獨嗟流水引，長掩伯牙弦。
丹陽刺史輓詞三首
作者：駱賓王（唐）

百齡嗟倏忽，一旦向山阿。丹桂銷已盡，青松哀更多。燻風虛聽曲，薤露反成歌。自有藏舟處，誰憐隙駟過。惻愴恆山羽，留連棣萼篇。佳城非舊日，京兆即新阡。城郭三千歲，丘陵幾萬年。唯餘松柏壟，朝夕起寒煙。短歌三獻曲，長夜九泉臺。此室玄扃掩，何年白日開。荒郊疏古木，寒隧積陳荄。獨此傷心地，松聲薄暮來。
稱心寺
作者：駱賓王（唐）

征帆恣遠尋，逶迤過稱心。凝滯蘅vK岸，沿洄楂柚林。穿漵不厭曲，艤潭惟愛深。為樂凡幾許，聽取舟中琴。
陪潤州薛司空丹徒桂明府遊招隱寺
作者：駱賓王（唐）

共尋招隱寺，初識戴顒家。還依舊泉壑，應改昔雲霞。綠竹寒天筍，紅蕉臘月花。金繩倘留客，為系日光斜。
招諭有懷贈同行人
作者：李乂（唐）

遠遊冒艱阻，深入勞存諭。春去辭國門，秋還在邊戍。軒車行未返，節序催難駐。陌上悲轉蓬，園中想芳樹。蜀山自紛糾，岷水恆奔注。臨泛多苦懷，登攀寡歡趣。永夕飛淫雨，崇朝蒸毒霧。不求綏嶺桃，寧美邛鄉蒟。白浪行欲靜，驄馬何嘗驅。願接軺旆塵，聯翩東北騖。
春日侍宴芙蓉園應制
作者：李乂（唐）

水殿臨丹籞，山樓繞翠微。昔遊人託乘，今幸帝垂衣。澗筱緣峰合，巖花逗浦飛。朝來江曲地，無處不光輝。
奉和登驪山高頂寓目應制
作者：李乂（唐）

崖巘萬尋懸，居高敞禦筵。行戈疑駐日，步輦若登天。城闕霧中近，關河雲外連。謬陪登岱駕，欣奉濟汾篇。
奉和七夕兩儀殿會宴應制
作者：李乂（唐）

桂宮明月夜，蘭殿起秋風。雲漢彌年阻，星筵此夕同。倏來疑有處，旋去已成空。睿作鈞天響，魂飛在夢中。
奉和春日遊苑喜雨應詔
作者：李乂（唐）

仙蹕九成臺，香筵萬壽杯。一旬初降雨，二月早聞雷。葉向朝霽密，花含宿潤開。幸承天澤豫，無使日光催。
奉和人日清暉閣宴群臣遇雪應制
作者：李乂（唐）

上日登樓賞，中天禦輦飛。後庭聯舞唱，前席仰恩輝。睿作風雲起，農祥雨雪霏。幸陪人勝節，長願奉垂衣。
陪幸臨渭亭遇雪應制
作者：李乂（唐）

青陽禦紫微，白雪下彤闈。浹壤流天霈，綿區灑帝輝。水如銀度燭，雲似玉披衣。為得因風起，還來就日飛。
奉和九日侍宴應製得濃字
作者：李乂（唐）

望幸紆千乘，登高自九重。臺疑臨戲馬，殿似接疏龍。捧篋萸香遍，稱觴菊氣濃。更看仙鶴舞，來此慶時雍。
送沙門弘景道俊玄奘還荊州應制
作者：李乂（唐）

初日承歸旨，秋風起贈言。漢珠留道味，江璧返真源。地出南關遠，天回北斗尊。寧知一柱觀，卻啟四禪門。
奉和九月九日登慈恩寺浮圖應制
作者：李乂（唐）

湧塔臨玄地，高層瞰紫微。鳴鑾陪帝出，攀橑翊天飛。慶洽重陽壽，文含列象輝。小臣叨載筆，欣此頌巍巍。
閏九月九日幸總持寺登浮圖應制
作者：李乂（唐）

清蹕幸禪樓，前驅曆禦溝。還疑九日豫，更想六年遊。聖藻輝纓絡，仙花綴冕旒。所欣延億載，甯祗慶重秋。
侍宴長寧公主東莊應制
作者：李乂（唐）

紫禁乘宵動，青門訪水嬉。貴遊鱣序集，仙女鳳樓期。合宴簪紳滿，承恩雨露滋。北辰還捧日，東館幸逢時。
幸白鹿觀應制
作者：李乂（唐）

制蹕乘驪阜，回輿指鳳京。南山四皓謁，西嶽兩童迎。雲幄臨懸圃，霞杯薦赤城。神明近茲地，何必往蓬瀛。
次蘇州
作者：李乂（唐）

洛渚問吳潮，吳門想洛橋。夕煙楊柳岸，春水木蘭橈。城邑南樓近，星辰北斗遙。無因生羽翼，輕舉託還飆。
寄胡皓時在南中
作者：李乂（唐）

徭役苦流滯，風波限溯洄。江流通地骨，山道繞天臺。有鳥圖南去，無人見北來。閉門滄海曲，雲霧待君開。
餞許州宋司馬赴任
作者：李乂（唐）

展驥旌時傑，談雞美代賢。暫離仙掖務，追送近郊筵。地慘金商節，人康璧假田。從來昆友事，鹹以佩刀傳。
餞唐州高使君赴任
作者：李乂（唐）

淮源之水清，可以濯君纓。彼美稱才傑，親人佇政聲。歲寒疇曩意，春晚別離情。終歎臨岐遠，行看擁傳榮。
哭僕射鄂公楊再思
作者：李乂（唐）

端揆凝邦績，臺階闡國猷。方崇大廈棟，忽逝巨川舟。白日銘安在，清風頌獨留。死生恩命畢，零落掩山丘。
故趙王屬贈黃門侍郎上官公輓詞
作者：李乂（唐）

暮歸泉壤隔，朝發城池戀。漢畤結愁陰，秦陵下悲霰。駸駸百駟馳，憫憫群龍餞。石馬徒自施，玉人終不見。
淮陽公主輓歌
作者：李乂（唐）

玉顏生漢渚，湯沐榮天女。金縷化邙塵，哀榮感路人。鳳凰曾作伴，螻蟻忽為親。疇日成蹊處，穠華不復春。
故西臺侍郎上官公輓歌
作者：李乂（唐）

宇內文儒重，朝端禮命優。立言多啟沃，論道盛謀猷。顧日琴安在，沖星劍不留。徒懷東武襚，更掩北原丘。
高安公主輓歌二首
作者：李乂（唐）

湯沐三千賦，樓臺十二重。銀爐稱貴幸，玉輦盛過逢。嬪則留中饋，娥輝沒下舂。平陽百歲後，歌舞為誰容。賓衛儼相依，橫門啟曙扉。靈陰蟾兔缺，仙影鳳凰飛。一水秋難渡，三泉夜不歸。況臨青女節，瑤草更前哀。
奉和初春幸太平公主南莊應制
作者：李乂（唐）

平陽館外有仙家，沁水園中好物華。地出東郊回日禦，已慶時來千億壽，還言日暮九重賒。
興慶池侍宴應制
作者：李乂（唐）

神池氾濫水盈科，仙蹕紆徐步輦過。縱棹洄沿萍溜合，寄語乘槎溟海客，回頭來此問天河。
侍宴安樂公主山莊應制
作者：李乂（唐）

金輿玉輦背三條，水閣山樓望九霄。野外初迷七聖道，回晚平陽歌舞合，前溪更轉木蘭橈。
奉和春日幸望春宮應制
作者：李乂（唐）

東城結宇敞千尋，北闕回輿具四臨。麗日祥煙承罕畢，謬接鵷鴻陪賞樂，還欣魚鳥遂飛沉。
人日重宴大明宮恩賜彩縷人勝應制
作者：李乂（唐）

詰旦行春上苑中，憑高卻下大明宮。千年執象寰瀛泰，此時朝野歡無算，此歲雲天樂未窮。
享龍池樂第八章
作者：李乂（唐）

星分邑裡四人居，水洊源流萬頃餘。魏國君王稱象處，自有神靈滋液地，年年雲物史官書。
奉和幸禮部尚書竇希玠宅應制
作者：李乂（唐）

家住千門側，亭臨二水傍。貴遊開北地，宸眷幸西鄉。曳履迎中穀，鳴絲出後堂。浦疑觀永珍，峰似駐三光。草向瓊筵樂，花承繡扆香。聖情思舊重，留飲賦雕章。
奉和晦日幸昆明池應制
作者：李乂（唐）

玉輅尋春賞，金堤重晦遊。川通黑水浸，地派紫泉流。晃朗扶桑出，綿聯杞樹周。烏疑填海處，人似隔河秋。劫盡灰猶識，年移石故留。汀洲歸棹晚，簫鼓雜汾謳。
奉和幸長安故城未央宮應制
作者：李乂（唐）

鳳輦乘春陌，龍山訪故臺。北宮才盡處，南鬥獨昭回。肆覽飛宸劄，稱觴引禦杯。已觀蓬海變，誰厭柏梁災。代挹孫通禮，朝稱賈誼才。忝儕文雅地，先後各時來。
陪幸韋嗣立山莊應制
作者：李乂（唐）

樞掖調梅暇，林園種槿初。入朝榮劍履，退食偶琴書。地隱東巖室，天回北斗車。旌門臨窈窕，輦道屬扶疏。雲罕明丹穀，霜笳徹紫虛。水疑投石處，溪似釣璜餘。帝澤頒卮酒，人歡頌裡閭。一承黃竹詠，長奉白茆居。
奉和幸望春宮送朔方軍大總管張仁亶
作者：李乂（唐）

邊郊草具腓，河塞有兵機。上宰調梅寄，元戎細柳威。武貔東道出，鷹隼北庭飛。玉匣謀中野，金輿下太微。投醪銜餞酌，緝袞事征衣。勿謂公孫老，行聞奏凱歸。
奉和幸三會寺應制
作者：李乂（唐）

睿德總無邊，神皋擇勝緣。二儀齊法駕，三會禮香筵。漢闕中黃近，秦山太白連。臺疑觀鳥日，池似刻鯨年。滿月臨真境，秋風入禦弦。小臣叨下列，持管謬窺天。
奉和幸大薦福寺
作者：李乂（唐）

象設隆新宇，龍潛想舊居。碧樓披玉額，丹仗導金輿。代日興光近，周星掩曜初。空歌清沛築，梵樂奏胡書。帝造環三界，天文賁六虛。康哉孝理日，崇德在真如。
夏日都門送司馬員外逸客孫員外佺北征
作者：李乂（唐）

日逐滋南寇，天威撫北垂。析珪行仗節，持印且分麾。羽檄雙鳧去，兵車駟馬馳。虎旗懸氣色，龍劍抱雄雌。候月期戡翦，經時念別離。坐聞關隴外，無複引弓兒。
元日恩賜柏葉應制
作者：李乂（唐）

勁節淩冬勁，芳心待歲芳。能令人益壽，非止麝含香。
侍宴桃花園詠桃花應制
作者：李乂（唐）

綺萼成蹊遍籞芳，紅英撲地滿筵香。莫將秋宴傳王母，來比春華奉聖皇。
奉和三日祓禊渭濱
作者：李乂（唐）

上林花鳥暮春時，上巳陪遊樂在茲。此日欣逢臨渭賞，昔年空道濟汾詞。
奉和幸韋嗣立山莊侍宴應制
作者：李乂（唐）

曲榭迴廊繞澗幽，飛泉噴下溢池流。只應感發明王夢，遂得邀迎聖帝遊。
侍宴安樂公主新宅應制
作者：李乂（唐）

牽牛南渡象昭回，學鳳樓成帝女來。平旦鵷鸞歌舞席，方宵鸚鵡獻酬杯。
餞唐永昌
作者：李乂（唐）

田郎才貌出鹹京，潘子文華向洛城。願以深心留善政，當令強項謝高名。
清溪泛舟
作者：張旭（唐）

旅人倚徵棹，薄暮起勞歌。笑攬清溪月，清輝不厭多。
桃花溪
作者：張旭（唐）

隱隱飛橋隔野煙，石磯西畔問漁船。桃花盡日隨流水，洞在清溪何處邊。
山行留客
作者：張旭（唐）

山光物態弄春輝，莫為輕陰便擬歸。縱使晴明無雨色，入雲深處亦沾衣。
春遊值雨
作者：張旭（唐）

欲尋軒檻列清尊，江上煙雲向晚昏。須倩東風吹散雨，明朝卻待入華園。
春草
作者：張旭（唐）

春草青青萬裡餘，邊城落日見離居。情知海上三年別，不寄雲間一紙書。
柳
作者：張旭（唐）

濯濯煙條拂地垂，城邊樓畔結春思。請君細看風流意，未減靈和殿裡時。
南山
作者：賀朝（唐）

湖北雨初晴，湖南山盡見。巖巖石帆影，如得海風便。仙穴茅山峰，彩雲時一見。邀君共探此，異籙殘幾卷。
孤興
作者：賀朝（唐）

晴日暖珠箔，夭桃色正新。紅粉青鏡中，娟娟可憐嚬。君子在遐險，蕙心誰見珍。羅幕空掩晝，玉顏靜移春。江瑟語幽獨，再三情未申。黃鵠千里翅，芳音遲所因。
從軍行
作者：賀朝（唐）

朔胡乘月寇邊城，軍書插羽刺中京。天子金壇拜飛將，聞有河湟客，愔愔理帷帟。常山啟霸圖，汜水先天策，邊樹蕭蕭不覺春，天山漠漠長飛雪。魚麗陣接塞雲平，自從一戍燕支山，春光幾度晉陽關。金河未轉青絲騎，已見氛清細柳營，莫更春歌落梅曲。烽沉灶減靜邊亭，
賦得遊人久不歸
作者：賀朝（唐）

鄉關眇天末，引領悵懷歸。羈旅久淫滯，物色屢芳菲。稍覺出意盡，行看蓬鬢稀。如何千裡外，佇立沾裳衣。
宿香山閣
作者：賀朝（唐）

暝上春山閣，梯雲宿半空。軒窗閉潮海，枕蓆拂煙虹。朱網防棲鴿，紗燈護夕蟲。一聞雞唱曉，已見日曈曈。
贈酒店胡姬
作者：賀朝（唐）

胡姬春酒店，弦管夜鏘鏘。紅l1鋪新月，貂裘坐薄霜。玉盤初鱠鯉，金鼎正烹羊。上客無勞散，聽歌樂世娘。
賦得春鶯送友人二首
作者：賀朝（唐）

翅掩飛鶯舞，啼惱婕妤悲。料取金閨意，因君問所思。流鶯拂繡羽，二月上林期。待雪銷金禁，銜花向玉墀。
三日綠潭篇
作者：萬齊融（唐）

春潭滉漾接隋宮，宮闕連延潭水東。蘋苔嫩色涵波綠，素影沉沉對蝶飛，金沙礫礫窺魚泳。佳人祓禊賞韶年，公子王孫恣遊玩，沙陽水曲情無厭。禽浮似挹羽觴杯，綠水殘霞催席散，畫樓初月待人歸。
仗劍行
作者：萬齊融（唐）

昨夜星官動紫微，今年天子用武威。登車一呼風雷動，願騎單馬仗天威，挼取長繩縛虜歸。仗劍遙叱路傍子，
贈別江頭
作者：萬齊融（唐）

東南飛鳥處，言是故鄉天。江上風花晚，君行定幾千。計程頻破月，數別屢開年。明歲潯陽水，相思寄採蓮。
送陳七還廣陵
作者：萬齊融（唐）

風流誰代子，雖有舊無雙。歡酒言相送，愁弦意不降。落花馥河道，垂楊拂水窗。海潮與春夢，朝夕廣陵江。
遊春
作者：邢巨（唐）

海嶽三峰古，春皇二月寒。綠潭漁子釣，紅樹美人攀。弱蔓環沙嶼，飛花點石關。溪山遊未厭，琴酌弄晴灣。
遊宣州琴溪同武平一作
作者：邢巨（唐）

靈溪非人跡，仙意素所秉。鱗嶺森翠微，澄潭照秋景。
春江花月夜
作者：張若虛（唐）

春江潮水連海平，海上明月共潮生。灩灩隨波千萬裡，何處春江無月明。江流宛轉繞芳甸，月照花林皆似霰。空裡流霜不覺飛，汀上白沙看不見。江天一色無纖塵，皎皎空中孤月輪。江畔何人初見月，江月何年初照人。人生代代無窮已，江月年年只相似。不知江月待何人，但見長江送流水。白雲一片去悠悠，青楓浦上不勝愁。誰家今夜扁舟子，何處相思明月樓。可憐樓上月裴回，應照離人妝鏡臺。玉戶簾中卷不去，搗衣砧上拂還來。此時相望不相聞，願逐月華流照君。鴻雁長飛光不度，魚龍潛躍水成文。昨夜閑潭夢落花，可憐春半不還家。江水流春去欲盡，江潭落月複西斜。斜月沉沉藏海霧，碣石瀟湘無限路。不知乘月幾人歸，落月搖情滿江樹。
代答閨夢還
作者：張若虛（唐）

關塞年華早，樓臺別望違。試衫著暖氣，開鏡覓春暉。燕入窺羅幕，蜂來上畫衣。情催桃李豔，心寄管絃飛。妝洗朝相待，風花暝不歸。夢魂何處入，寂寂掩重扉。
洪州客舍寄柳博士芳
作者：薛業（唐）

去年燕巢主人屋，今年花發路傍枝。年年為客不到舍，
晚秋贈張折沖此公事制舉
作者：薛業（唐）

都尉今無事，時清但閉關。夜霜戎馬瘦，秋草射堂閑。位以穿楊得，名因折桂還。馮唐真不遇，歎息鬢毛斑。
臨江亭五詠
作者：儲光羲（唐）

晉家南作帝，京鎮北為關。江水中分地，城樓下帶山。金陵事已往，青蓋理無還。落日空亭上，愁看龍尾灣。山橫小苑前，路盡大江邊。此地興王業，無如宋主賢。潮生建業水，風散廣陵煙。直望清波里，只言別有天。城頭落暮暉，城外搗秋衣。江水青雲挹，蘆花白雪飛。南州王氣疾，東國海風微。借問商歌客，年年何處歸。古木嘯寒禽，層城帶夕陰。梁園多綠柳，楚岸盡楓林。山際空為險，江流長自深。平生何以恨，天地本無心。京山千里過，孤憤望中來。江勢將天合，城門向水開。落霞明楚岸，夕露濕吳臺。去去無相識，陳皇安在哉。